東張西望|黎寬怡爆男KOL性侵少女內幕:女仔曾被偷拍性愛片段
《東張西望》報道「男KOL疑性侵少女」事件得到廣泛討論。今日(19/04)節目播出有關的最後一集後,主持貓仔黎寬怡就於IG上分享。
貓仔黎寬怡說:「好多人都會覺得好多女仔,點解會上陌生人屋企。」她在短片中透露個案中少女上男KOL屋企的原因。她說:「其中一個個案,因為佢諗住同呢個男仔去做義工,諗住個男仔都係好有愛心,但係因為臨時大病,所以先會臨時甩底。男仔同個女仔講到自己病得好嚴重,叫佢買藥上佢屋企,所以個女仔就上咗個男仔屋企擺低藥。」
她續說:「另外一個個案就係,喺網上面識咗好一段時間,都傾咗差唔多成半年。諗住大家真心係真心做好朋友,甚至真係諗住發展男女關係,先會應約佢上咗個男仔屋企。」她表示,有些少女因為男仔說有動物要照顧,家中又有媽媽,所以就覺得好安全。
另一短片中,貓仔黎寬怡又對「點解女仔唔報警」而發表意見。她透露,不少女仔都因為自己上男仔家中,說:「佢哋唔多唔少都會自責,覺得遭受所有嘢都係自己錯,所以唔報警。」她亦透露:「幾乎每一個受害女性都曾被偷拍或明拍過性愛片段,試問有條片喺男仔手,佢又點敢輕舉妄動。」